_:n537c144a682c400c9acdc2e2a86043b5xb0
<http://schema.org/articleBody>
"MG मोटर्स भारतीय बाजार में 5 जून को अपनी ग्लॉस्टर फेसलिफ्ट को लॉन्च करने जा रही है। कंपनी ने टीजर जारी कर इसके संकेत दिए हैं।    नई MG ग्लॉस्टर फेसलिफ्ट अन्य अपडेट के साथ डेजर्ट स्टॉर्म पेंट थीम के साथ आएगी।    इसके एक्टसटीरियर में मिलने वाले बदलाव देखें, तो इसमें नई रेडिएटर ग्रिल, नए डिजाइन के हेडलैंप और LED DRLs और अपडेटेड फ्रंट बंपर मिलेगा।    साथ ही नए डिजाइन के अलॉय व्हील, नया रियर बंपर और अपडेटेड टेललाइट्स भी होंगी। नई MG ग्लॉस्टर के केबिन में नए और अपडेटेड फीचर्स मिलेंगे, जिसमें एक बड़ा टचस्क्रीन इंफोटेनमेंट सिस्टम, वायरलेस स्मार्टफोन कनेक्टिविटी, डिजिटल इंस्ट्रूमेंट क्लस्टर और वेंटीलेटेड फ्रंट सीट्स शामिल हैं।    इसके अलावा लेटेस्ट कार वायरलेस स्मार्टफोन चार्जर, 360-डिग्री सराउंड व्यू कैमरा, पैनोरमिक सनरूफ और लेवल-2 ADAS सुइट से लैस होगी।    पावरट्रेन पहले के समान 2.0-लीटर डीजल टर्बोचार्ज्ड और ट्विन-टर्बोचार्ज्ड यूनिट होगी और ट्रांसमिशन के लिए 8-स्पीड ऑटोमैटिक गियरबॉक्स मिलेगा।    इसकी शुरुआती कीमत 40 लाख रुपये (एक्स-शोरूम) के आस-पास हो सकती है।"
<https://hindi.newsbytesapp.com/news/auto/mg-gloster-facelift-will-be-launched-on-june-5/story>